**Naziv i adresa ustanove**

**Program obrazovanja**

**za stjecanje mikrokvalifikacije**

**zeleni koncepti modnog dizajna**

**Mjesto, vrijeme**

1. **OPĆI DIO**

|  |
| --- |
| **OPĆE INFORMACIJE O PROGRAMU OBRAZOVANJA** **ZA STJECANJE MIKROKVALIFIKACIJE** |
| **Sektor**  | Moda, tekstil i koža |
| **Naziv programa** | Program obrazovanja za stjecanje mikrokvalifikacije zeleni koncepti modnog dizajna |
| **Vrsta programa** | osposobljavanje |
| **Predlagatelj** | **Naziv ustanove** |  |
| **Adresa** |  |
| **Razina kvalifikacije/skupa/ova ishoda učenja prema HKO-u** | SIU Zeleni modeli u konceptima modnog dizajna (razina 4) |
| **Obujam u bodovima (CSVET)** | **5 CSVET**SIU Zeleni modeli u konceptima modnog dizajna (5 CSVET) |
| **Dokumenti na temelju kojih je izrađen program obrazovanja za stjecanje****mikrokvalifikacije** |
| **Popis standarda zanimanja/skupova kompetencija** | **Popis standarda kvalifikacija / skupova ushoda učenja** | **Sektorski kurikulum** |
| **SZ: Dizajner modne komunikacije / dizajnerica modne komunikacije**<https://hko.srce.hr/registar/standard-zanimanja/detalji/62> **SKOMP 1:** [Poduzetničke ideje i održivost u modnom poslovanju](https://hko.srce.hr/registar/skup-kompetencija/detalji/522)<https://hko.srce.hr/registar/skup-kompetencija/detalji/522>**SKOMP 2:** [Interdisciplinarnost i upravljanje komunikacijom modnog projekta](https://hko.srce.hr/registar/skup-kompetencija/detalji/520)<https://hko.srce.hr/registar/skup-kompetencija/detalji/520> | **SK: Dizajner modne komunikacije / dizajnerica modne komunikacije (standard strukovnog dijela kvalifikacije)**<https://hko.srce.hr/registar/standard-kvalifikacije/detalji/511> **SIU:** Zeleni modeli u konceptima modnog dizajna<https://hko.srce.hr/registar/skup-ishoda-ucenja/detalji/14035>  |  |
| **Uvjeti za upis u program**  | Cjelovita kvalifikacija minimalno na razini 4.1 HKO. |
| **Uvjeti za stjecanje programa (završetka programa****obrazovanja)** | Stečenih 5 CSVET bodovaZavršna provjera stečenih znanja, vještina i samostalnosti i odgovornosti provodi se prezentacijom projekata na temu zelenih modela u konceptima modnog dizajna.O završnoj provjeri vodi se zapisnik i provodi ju tročlano povjerenstvo.Svakom polazniku nakon uspješno završene završne provjere izdaje se Uvjerenje o usavršavanju za stjecanje mikrokvalifikacije zeleni koncepti modnog dizajna. |
| **Horizontalna prohodnost**  |  |
| **Vertikalna prohodnost** |  |
| **Trajanje i načini izvođenja nastave** | Program obrazovanja za stjecanje mikrokvalifikacije zeleni koncepti modnog dizajna izvodi se redovitom nastavom u trajanju od **125 sati**.Ishodi učenja ostvaruju se vođenim procesom učenja u ustanovi u trajanju od **25 sati**, učenjem temeljenim na radu, u trajanju od **94 sata**, a dijelom samostalnim aktivnostima, u trajanju od **6 sati**.Učenjem temeljenim na radu - simulacijama realnih radnih situacija i projektnih aktivnosti iz sektora Mode, tekstila i kože polaznik stječe strukovne i zelene vještine u konceptima modnog dizajna. |
| **Materijalni uvjeti i okruženje za učenje koji su potrebni za izvedbu programa** | Materijalni uvjeti:Krojački studio/radionica za izradu modnih proizvoda opremljena računalom za nastavnike, računala za polaznike, projektorom, internetskom vezom, opremom za pisanje, pločom (zelena, bijela, plutena, pametna), nastavnički stol, ormari za nastavnički pribor:* papir i pribor za izradu krojeva (škare i kliješta za označavanje ureza)
* stol za krojenje
* stol za manipulaciju
* krojački pribor (škare, krojački metar, igle, pribadače, ravnala, trokut, krivuljari)
* ručne električne škare
* električni kružni nož za krojenje
* univerzalni šivaći stroj (1/1)
* različite vrste papučica (skriveni zatvarač, uska, za nabiranje) (1/1)
* dodaci za paspul na univerzalnom šivaćem stroju i dvoigličaru
* 2 specijalna stroja za obamitanje
* 2 specijalna šivaća stroja za izradu odjeće od pletiva
* dvoigličar
* cik-cak stroj
* stroj za vezenje
* automat za izradu rupica
* 2 glačarska stola s elektroparnim glačalom
* uređaj za frontalno fiksiranje
* krojačke lutke: ženska, muška i dječja
* stalci za radove polaznika
* ormari za radove polaznika
* prostor za držanje materijala i pribora

<https://hko.srce.hr/registar/skup-ishoda-ucenja/detalji/14035>Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. |
| **Kompetencije koje se programom stječu**  |
| 1. sudjelovati u aktivnostima promicanja odgovornog upravljanja prirodnim resursima u modnom poslovanju
2. primijeniti propise o zaštiti okoliša u modnom poslovanju
3. prilagoditi dizajn komunikacije modnog projekta ciljevima održivog razvoja
4. uspostaviti interdisciplinarna partnerstva u razvoju modne komunikacije projekta
5. primijeniti interdisciplinarne prakse u razvoju društveno angažirane modne komunikacije
6. voditi komunikaciju modnog projekta po načelima društveno odgovornog poslovanja i poslovne etike
 |
| **Načini praćenja kvalitete i uspješnosti izvedbe programa**  | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:* provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima
* provodi se istraživanje i anketiranje nastavnika o istim pitanjima navedenim u prethodnoj stavci
* provodi se analiza uspjeha, transparentnosti i objektivnosti provjera i ostvarenosti ishoda učenja
* provodi se analiza materijalnih i kadrovskih uvjeta potrebnih za izvođenje procesa učenja i poučavanja.
* dobivenim rezultatima anketa dobiva se pregled uspješnosti izvedbe programa, kao i procjena kvalitete nastavničkog rada ustanove.
 |
| **Datum revizije programa** |  |

1. **MODULI I SKUPOVI ISHODA UČENJA**

|  |  |  |  |  |  |
| --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** |
| **VPUP** | **UTR** | **SAP** | **UKUPNO** |
| **1.** | Zeleni koncepti modnog dizajna | SIU Zeleni modeli u konceptima modnog dizajna | 4 | 5 | 25 | 94 | 6 | 125 |
| **Ukupno** | **5** | **25** | **94** | **6** | **125** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |
| --- | --- |
| **NAZIV MODULA** | **ZELENI KONCEPTI MODNOG DIZAJNA** |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/14035> |
| **Obujam modula (CSVET)** | **5 CSVET**SIU Zeleni modeli u konceptima modnog dizajna (5 CSVET) |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 25 sati (20 %) | 94 sati (75 %) | 6 sati (5 %) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je polaznicima omogućiti stjecanje znanja i vještina za zeleno modno poslovanje, razvoj dizajnerskog promišljanja u modnom ekološkom kontekstu i kreativnih ideja preoblikovanja stare odjeće, razumijevanje eko-dizajna u suvremenoj modi, materijaliziranje modne ideje u području recikliranja tekstilnog i modnog otpada, demonstriranje kreativnog procesa transformiranja tekstilnog otpada (upcycling) u stvaranju novih modnih proizvoda i primjenu strategije održive modne prakse bez ostataka materijala (zero waste). |
| **Ključni pojmovi** | *zeleno modno poslovanje, održiva moda, dizajnerko promišljanje, eko-dizajn, recikliranje, transformiranja tekstilnog otpada, održive modne prakse bez ostataka materijala* |
| **Oblici učenja temeljenog na radu** | Učenjem temeljenom na radu stječu se specifična znanja i vještine potrebne za samostalan, siguran i odgovoran rad u rješavanju ekoloških problema modne industrije.Učenje temeljeno na radu integrirano je u program obrazovanja odraslih uz uporabu simulacija, stvarnih radnih situacija i projektnih zadataka u sektoru Moda, tekstil i koža. Polaznik samostalno rješava radne situacije, projektne, problemske i kreativne zadatke u modnom ekološkom/zelenom kontekstu.Zadaci se temelje na primjeni u modnoj industriji, suvremenom pristupu rješavanja zadanog zadatka i razvoju kreativnosti, inovativnosti i originalnosti polaznika. Nastavnik postavlja radnu situaciju i problemsku aktivnost, a polaznici primjenom stečenih znanja i vještina, osmišljavaju i rješavaju zadani zadatak. |
| **Literatura i specifična nastavna sredstva potrebna za realizaciju modula** | **Preporučena literatura:**<https://green.hr/zasto-je-vazno-recikliranje-tekstila/>**Za realizaciju nastave moraju se koristiti**:1. *stara odjeća, tekstilni i modni otpad*
2. programi za obradu teksta, slike i prezentacije (softver koji se može koristiti MS Office paket)
3. društvene mreže ovisno o popularnosti/aktualnosti (Facebook, Instagram,

LinkedIn, Twitter, Pinterest, TikTok i aktualne društvene mreže) |

|  |  |
| --- | --- |
| **Skup ishoda učenja iz SK-a** **obujam**  | **Zeleni modeli u konceptima modnog dizajna, 5 CSVET** |
| **Ishodi učenja** |
| 1. istražiti ulogu dizajnerskog promišljanja u modnom ekološkom kontekstu
 |
| 1. identificirati pravce eko-dizajna u suvremenoj modi
 |
| 1. izložiti ideje preoblikovanja stare odjeće
 |
| 1. materijalizirati modne ideje u području recikliranja tekstilnog i modnog otpada
 |
| 1. demonstrirati kreativni proces transformiranja tekstilnog otpada (upcycling) u stvaranju novih modnih proizvoda
 |
| 1. primijeniti strategije održive modne prakse bez ostataka materijala (zero waste)
 |
| **Dominantan nastavni sustav i opis načina ostvarivanja ishoda učenja** |
| Aktivnim metodama poučavanja (situacijska didaktika – učenje temeljeno na radu, projektna nastava, iskustveno učenje/praktični rad/vježbe i sl.) i primjenom andragoških načela nastavnik potiče kod polaznika odgovorno ponašanje prema prirodnim dobrima, racionalno korištenje energije, odgovorno postupanje s otpadom modne industrije te dizajnersko promišljanje u oporabi i novoj modnoj funkciji otpadnog materijala.Polaznici samostalno rješavaju projektne zadatke koristeći stečena teorijska znanja o modnom ekološkom kontekstu, pravcima eko-dizajna u suvremenoj modi te postupcima recikliranja tekstilnog i modnog otpada. Polaznici izlažu osobnu modnu ideju i demonstriraju procese transformiranja iste u novi modni eko proizvod.Nastavnik po potrebi pomaže i usmjerava polaznika ka mogućem rješenju. Također, nastavnik polazniku daje povratnu informaciju o uspješnosti rješavanja projektnih aktivnosti. Na kraju polaznik individualno i timski rješava radnu situaciju i/ili projekt koji objedinjuje projektnim aktivnostima svim ishode učenja, a rezultat je modni događaj otvoren za javnost s jasnom komunikacijskom porukom o važnosti održivosti/zelenog za kvalitetu življenja.Od polaznika se očekuje aktivno sudjelovanje u procesu učenja, poučavanja i vrednovanja postignuća, redovito pohađanje svih oblika nastave te pohrana svih vježbi i aktivnosti.Ako polaznik pred sobom ima teškoću koju ne može samostalno savladati, nastavnik ga usmjerava prema mogućem rješenju. Također, nastavnik polaznika prati u radu te daje povratne informacije o uspješnosti u izvođenju SIU Zeleni modeli u konceptima modnog dizajna. |
| **Nastavne cjeline/teme** | Zaštita na radu u modnom ateljeu/radioniciEkološki koncepti modnih trendova i brendovaEkološki prihvatljivi modni materijaliPravci eko-dizajna u suvremenoj modi (recikliranje, redizajn, upcycling, zero waste)Kreativni koncepti - redizajn stare odjećePrimjena recikliranih materijala u oblikovanju modnih proizvodaKreativni proces transformiranja tekstilnog otpada (upcycling)Primjena strategija održive modne prakse bez ostataka materijala (zero waste) |
| **Načini i primjer vrednovanja skupa ishoda učenja** |
| **Vrednovanje**: Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije / projektnih aktivnosti / usmene prezentacije i/ili pisanog rada i/ili mapom radova, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).**Opis radne situacije i/ili projekta**: Udruga održive mode provodi projekt „5 do 12” i pozvala je sve zainteresirane profesionalce u kreativnoj i modnoj industriji da svojim djelovanjem i stvaralačkim radom u području recikliranja tekstilnog i modnog otpada doprinesu zaštiti prirode lokalne zajednice.Radna situacija i/ili projekt provode se nizom projektnih aktivnosti:**Projektna aktivnost 1.:** Zeleni koncepti i modne inicijative u lokalnoj zajednici**Zadatak 1.:** Organizirati sastanak sa predstavnicima lokalne zajednice i zainteresirane javnosti radi organiziranog prikupljanja tekstilnog i modnog otpada i implementacije eko-dizajna u cilju poboljšanja kvalitete života lokalne zajednice. Za pripremu sastanka potrebno je izraditi prezentaciju i/ili infografiku s naglaskom na prednosti i procese ekoloških koncepta modnog dizajna na primjerima modnih trendova i brendova. U svrhu edukacije građana o problemu tekstilnog i modnog otpada prezentaciju i/ili infografiku je potrebno objaviti na društvenim mrežama s ciljem dostupnosti široj javnosti. **Projektna aktivnost 2.:** Kreativni ekološki koncepti modnog dizajna**Zadatak 2.:** Polaznik prikuplja staru odjeću i na primjeren način priprema istu za kreativni rad (pranje; kemijsko čišćenje) te pristupa sortiranju prema materijalima, vrsti i boji. Nakon toga pristupa se preoblikovanju stare odjeće i različitim kreativnim konceptima u izradi eko mini kolekcije ručno i strojno postupcima recikliranja, redizajna, upcycling i zero waste.**Projektna aktivnost 3.:** Društveno ekološka modna inicijativa u lokalnoj zajednici **Zadatak 3.:** U svrhu projekta pripremiti i provesti kreativnu radionicu za građane primjenom recikliranih materijala u oblikovanju modnih dodataka (torba, remen, nakit i sl.). **Projektna aktivnost 4.:** Modno eko događanje u lokalnoj zajednici: modna revija i izložba**Zadatak 4.:** Pripremiti timski modnu reviju i izložbu otvorenu za javnost u svrhu prezentacije projektnih aktivnosti (npr. povodom obilježavanja Dana planete Zemlje ili dr. zelenih inicijativa). Provesti evaluaciju projekta (anketa o zadovoljstvu projektnih eko aktivnosti u lokalnoj zajednici).  |
| **Prilagodba iskustava učenja za polaznike/osobe s invaliditetom** |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* |

|  |
| --- |
| **Napomena:**Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini. |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |